### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. december 2022 har vedtaget Magistratens foranstående indstilling af 5. december 2022.

Enhedslisten de Rød-Grønnes byrådsgruppe kunne ikke tiltræde indstillingen og ønsker følgende mindretalsudtalelse medsendt:

”Enhedslisten mener, at forslaget til Lokalplan 1180 Viby Bakke – Boliger og erhverv på [adresse] og 10 - ikke bør vedtages som foreslået.

Det er vigtigt, at eventuel bebyggelse på arealerne respekterer de landskabelige værdier, også i forhold til [adresse] for [adresse].

Det gøres ikke med de ganske store bebyggelseshøjder, som forslaget indebærer.

En plan for byggeri på arealerne bør holde væsentlig afstand til de to stærkt befærdede og støjbelastede veje – [adresse] og [adresse] – som byggeriet nord for lokalplanområdet gør.

Det er også problematisk at bebygge et større grønt område – Dem har vi i Århus ikke for mange af.

Hvis der overhovedet skal bygges i det grønne område, bør to hensyn tilgodeses: Der bør dels være større afstand til renseværket - Vestenvinden sørger jo for, at lugten bringes op ad bakken. Dels bør der opretholdes en sammenhængende grøn forbindelse fra [adresse] dalen via det grønne område til det grønne ved [adresse].

Forslaget som det foreligger, indeholder også princippet om, at altaner er friarealer. Det er miljømæssigt en dårlig idé at maksimere bebyggelsestæthed ved at reducere i reelle friarealer. Der er ikke meget naboliv i enkelte altaner, som hænges uden på enkelte lejligheder.”

###

Offentlig fremlæggelse af forslag til lokalplan nr. 1180 for blandet bolig- og erhvervsområde på [adresse] og 10 i [adresse].

### Resume

Lokalplanområdet består af 2 grunde på i alt ca. 6,9 ha, beliggende overfor hinanden på [adresse], samt den del af [adresse], som ligger mellem [adresse] og [adresse].

Den sydlige grund mellem [adresse] og [adresse] husede indtil 2019 Jyllands Posten, og grunden har de seneste ca. 10 år været hermetisk lukket for omgivelserne som terrorsikret område. Den nordlige grund består af en parkeringsplads mod [adresse], og fremstår derudover som tilvokset, svært fremkommeligt grønt område, der krydses af enkelte trampestier.

Formålet med lokalplanen er at udvikle et nyt blandet bolig- og erhvervsområde langs en af byens vækstakser og i overensstemmelse med helhedsplanen Bedre by i [adresse], som Byrådet vedtog i 2021. Der vil kunne etableres i alt ca. 52.000 m² etageareal på den ca. 6,9 ha store grund.

Lokalplanforslaget er i overensstemmelse med retningslinjerne i Kommuneplan 2017 om udvikling langs byens større indfaldsveje, men kan ikke realiseres indenfor de gældende rammer. Derfor ledsages forslaget af et forslag til kommuneplantillæg, der dels opdeler det eksisterende rammeområde i tre nye områder, dels øger den maksimale bygningshøjde og etageantal.

### Beslutningspunkter

Det indstilles:

forslag til Lokalplan nr. 1180 godkendes til offentlig fremlæggelse.

forslag til Tillæg nr. 133 til Kommuneplan 2017 godkendes til offentlig fremlæggelse.

bemærkninger fra den forudgående offentlige høring besvares som det fremgår af indstillingens bilag 4.

byrådet tilkendegiver at ville finansiere merudgift på op til 0,5 mio. kr. til institutionsbyggeriet via Byudviklingskontoen jf. afsnit 6.1.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 05-12-2022

Ove Krogh: 7

Fremsendes til [adresse] med bemærkning, at Magistraten i mødet den 5. december 2022 anbefaler, at byrådet tiltræder Magistratsafdelingen for Teknik og Miljøs indstilling af 22. november 2022.

Rådmand Jonas Toft, Mik Bruun og Jacob Simonsen tog forbehold vedr. bl.a. højde, p-pladser og almene boliger.